Be'ró na'î ke'a wã'katiri kura ɨ̃sâ ditârapɨ bu'áawɨ.
Bu'atá,
Cafarnaupɨ wa'ârã yukɨ̂sɨpɨ mɨhâ sãha,
tii ditárare pẽ'â nɨ'kawɨ.
Na'îka be'ropɨ niîwɨ.
Jesu tiîtare bahutíwĩ yuhûpɨ.
Ɨ̃sâ pẽ'arí kura wĩ'ró ɨpɨ́tɨ wẽê tuu wã'katiwɨ.
Tohô wa'akã́,
pã'kôri pakasé wã'kawɨ́.
Ɨ̃sâ yoaró ni'kâmukãse quilômetro wa'âka be'ro Jesu ɨ̃sâ tiropɨ a'tîgɨ,
akó bu'ipɨ sihâ wã'katiwĩ.
Kɨ̃ɨ̂re ĩ'yârã,
ɨpɨ́tɨ ɨkɨáwɨ.
Kɨ̃ɨ̂ ɨ̃sâre niîwĩ:
—Yɨ'ɨ̂ niî'.
Uîtikã'ya,
niîwĩ.
Ɨ̃sâ kɨ̃ɨ̂re mɨhâ sãha dutiwɨ.
Kɨ̃ɨ̂ sãháaka be'ro ɨ̃sâ wa'aró apé pã'repɨ maatá ehâ bakeo'wɨ.